13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 61948/8833 της 27 Μαΐου /13  Ιουν. 1977 (ΦΕΚ Β΄ 537) Περί τριετούς παρατάσεως επιδοτήσεως εξιτηριούχων Χανσενικών. Έχοντας υπόψη: α)Το άρθρ. 8 του Ν.Δ. 3369/1955 (ΦΕΚ 258/55 τ. Α΄) που τροποποιήθηκε με το 599/1970 Ν.Δ/γμα ΦΕΚ 158/1970 τ.Α΄. β)Την Δ3/2861/24.4.76 (ΦΕΚ 1192/76 τ.Β΄) απόφαση του Πρωθυπουργού περί μεταβιβάσεως αρμοδιοτήτων στους Υφυπουργούς Κοιν. Υπηρεσιών. γ)Την Γ1/4573/18.5.1974 κοινή απόφαση, περί παρατάσεως επιδοτήσεως Χανσενικών, αποφασίζουμε: Εγκρίνουμε την επί 3 ακόμη έτη παράταση επιδοτήσεως εξιτηριούχων Χανσενικών της ανωτέρω (γ) σχετικής της οποίας η προθεσμία λήγει στις 15 Απρ. 1977 δηλαδή από 16 Απρ. 1977 ως τις 15 Απρ. 1980 σύμφωνα με τις διατάξεις του (α) σχετικού. Η απόφαση Υπουργών Οικονομικών και Κοινωνικών Υπηρεσιών 55307/7788/28 Ιουν. –11 Ιουλ. 1980 (ΦΕΚ Β΄ 645) παρέτεινε επί τρία ακόμη έτη την ανωτέρω απόφαση, δηλ. μέχρι 15 Απρ. 1983. 